Ufa (flumen)
Vide etiam paginam discretivam: Ufa (discretiva). Ufa (Russice Уфа, Baschkirice Өфө vel Ҡариҙел) est flumen in regionibus Celiabinscensi et Sverdloviensi et in re publica Baschkiria Russiae, Albi fluminis accola maximus. Nomen Baschkiricum Ҡариҙел (Karizel, Kara Idel) flumen Nigrum vel Rha Nigrum significat (nam Album et Cama fonte Rha fluminis putabantur). Circiter 1430 chiliometra longitudinis est. In montibus Uralensibus (Iurma mons iugi Uraltau) ut flumen montanum oritur, Aio accola maximo accepto in loca planiora exit. Receptaculum aquae Paulinum (Pavlovskoie) in Ufa constructum est. In Ufa urbe in Album flumen se effundit.